
3 Μαρτίου 2017 


ΤΕΥΧΟΣ ΠΡΩΤΟ 


Αρ 


. Φύλλου 26 


ΠΡΟΕΔΡΙΚΟ ΔΙΑΤΑΓΜ Α ΥΠ' ΑΡΙΘΜ. 12 

Καθορισμός ανταποδοτικών τελών και είσπραξη 

πόρων του Γεωτεχνικού Επιμελητηρίου Ελλάδας 

(ΓΕΩΤ.Ε.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την περίπτωση ε' της παραγράφου 1 του άρθρου 13, 
των περιπτώσεων α', β' και δ' της παραγράφου 4 του άρ¬ 
θρου 20 και της παραγράφου 4 του άρθρου 22 του ν. 1474/ 
1984 «Τροποποίηση του ιδρυτικού νόμου του Γεωτεχνικού 
Επιμελητηρίου Ελλάδας και άλλες διατάξεις» (Α' 128). 

2. Την Υ29/8-10-2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (Β' 2168). 

3. Την από 22/05/2015 εισήγηση του Διοικητικού 
Συμβουλίου του Γεωτεχνικού Επιμελητηρίου Ελλάδος 
(ΓΕΩΤ.Ε.Ε.) [Συνεδρίαση 8η/θέμα3ο/22.5.2015]. 

4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα [άρθρο 
πρώτο του π.δ. 63/2005 (Α' 98)]. 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του προϋπο¬ 
λογισμού του ΓΕΩΤ.Ε.Ε. 

6. Την αριθ. 190/2016 γνωμοδότηση του Συμβουλίου της 
Επικράτειας, μετά από πρόταση του Υπουργού Αγροτικής 
Ανάπτυξης και Τροφίμων και του Αναπληρωτή Υπουργού 
Οικονομικών, αποφασίζουμε: 

Άρθρο 1 

Ανταποδοτικά τέλη του ΓΕΩΤ.Ε.Ε. για την έκδοση 

πιστοποιητικών και βεβαιώσεων 

Τα ανταποδοτικά τέλη για πιστοποιητικά ή βεβαιώ¬ 
σεις που εκδίδονται από το ΓΕΩΤ.Ε.Ε. (άρθρο 13 παρ. 1 
περίπτ. ε' του ν. 1474/1984), ορίζονται σε πέντε (5) ευρώ 
ανά πιστοποιητικό ή βεβαίωση, εκτός των βεβαιώσεων 
συνδρομής νομίμων προϋποθέσεων έναρξης άσκησης 
γεωτεχνικού επαγγέλματος και άσκησης του γεωτεχνικού 
επαγγέλματος της παρ. 2 του άρθρου 2, όπου τα τέλη υπέρ 
του ΓΕΩΤΕΕ ορίζονται σε πενήντα (50) ευρώ και τριάντα 
(30) ευρώ αντίστοιχα. 

Άρθρο 2 

Είσπραξη πόρων του ΓΕΩΤ.Ε.Ε. 

1 .Τα δικαιώματα εγγραφής μέλουςτου ΓΕΩΤ.Ε.Ε. (άρθρα 
13 παρ. 1 περίπτ. α'του ν. 1474/1984) καταβάλλονται κατά 


την υποβολή στο ΓΕΩΤ.Ε.Ε. από τον ενδιαφερόμενο της 
σχετικής αίτησης εγγραφής. Αν η αίτηση εγγραφής απορ- 
ριφθεί με απόφαση του Δ.Σ. του ΓΕΩΤ.Ε.Ε., το καταβληθέν 
ποσό επιστρέφεται στον αιτούντα, ο οποίος καλείται για 
την είσπραξη του με την ανωτέρω απόφαση. 

2. Τα τέλη του ΓΕΩΤ.Ε.Ε. για τη χορήγηση της βεβαίωσης 
συνδρομής νομίμων προϋποθέσεων έναρξης άσκησης 
γεωτεχνικού επαγγέλματος ή της βεβαίωσης άσκησης του 
γεωτεχνικού επαγγέλματος, καταβάλλονται κατά την υπο¬ 
βολή στο ΓΕΩΤ.Ε.Ε. από τον ενδιαφερόμενο της σχετικής 
αναγγελίας έναρξης άσκησης του γεωτεχνικού επαγγέλ¬ 
ματος ή της δήλωσης συνέχισης άσκησης του γεωτεχνικού 
επαγγέλματος, κατά περίπτωση. Αν με απόφαση του ΔΣ 
του ΓΕΩΤ.Ε.Ε. κριθεί ότι δεν συντρέχουν οι προϋποθέσεις 
για τη χορήγηση των ως άνω βεβαιώσεων, το καταβληθέν 
ποσό επιστρέφεται στον αιτούντα, ο οποίος καλείται για 
την είσπραξή του με την ανωτέρω απόφαση. 

3. Η ετήσια συνδρομή μέλους του ΓΕΩΤ.Ε.Ε. (άρθρο 13 
παρ. 1 περίπτ. β' του ν. 1474/1984) καταβάλλεται εντός του 
οικονομικού έτους, το οποίο αφορά. Για τους έμμισθους 
γεωτεχνικούς που απασχολούνται με οποιαδήποτε σχέση 
εργασίας στο Δημόσιο, σε Οργανισμούς Τοπικής Αυτοδι¬ 
οίκησης (ΟΤΑ), σε επιχειρήσεις και νομικά πρόσωπα των 
ΟΤΑ, Νομικά Πρόσωπα Δημοσίου Δικαίου (ΝΠΔΔ), Νομικά 
Πρόσωπα Ιδιωτικού Δικαίου (ΝΠΙΔ), Οργανισμούς, Συνε¬ 
ταιριστικές Οργανώσεις, Τράπεζες, ανώνυμες εταιρείες, 
επιχειρήσεις δημόσιου και ιδιωτικού τομέα και λοιπούς ιδι¬ 
ωτικούς φορείς, η ετήσια συνδρομή τους προς το ΓΕΩΤ.Ε.Ε. 
παρακρατείται από τις αποδοχές τους, εντός του οικείου 
οικονομικού έτους, κατόπιν υποβολής σχετικής γραπτής 
δήλωσης του ενδιαφερομένου γεωτεχνικού προς τον οι¬ 
κείο φορέα απασχόλησης. Με την ίδια δήλωση ο ενδιαφε¬ 
ρόμενος επιλέγει αν η παρακράτηση θα γίνεται σε μία ή 
δύο δόσεις, τον πρώτο ή/και έβδομο μήνα κάθε έτους.Το 
ποσό της παρακράτησης αναγράφεται σε ιδιαίτερη στήλη 
της μισθοδοτικής κατάστασης πληρωμής, αντίγραφο της 
οποίας αποστέλλεται στο ΓΕΩΤ.Ε.Ε. 

4. Τα ανταποδοτικά τέλη του άρθρου 1 καταβάλλονται 
πριν από την έκδοση των πιστοποιητικών ή βεβαιώσεων 
από εκείνους υπέρ των οποίων εκδίδονται. Για την εν λόγω 
καταβολή γίνεται ειδική μνεία επί του σώματος του εκδι- 
δόμενου πιστοποιητικού ή βεβαίωσης, τα οποία, εκτός 
από τον αριθμό και την ημερομηνία πρωτοκόλλησής τους 
στο βιβλίο πρωτοκόλλου του ΓΕΩΤ.Ε.Ε., φέρουν και τον 
αριθμό και την ημερομηνία της απόδειξης είσπραξης των 
ανταποδοτικών τελών. 

5. Το ποσοστό πέντε τοις εκατό (5%) υπέρ του ΓΕΩΤ.Ε.Ε. 
στις αμοιβές για σύνταξη πραγματογνωμοσύνης από 
μέλη του ΓΕΩΤ.Ε.Ε. (άρθρο 13 παρ. 1 περίπτ. στ' του 
ν. 1474/1984) καταβάλλεται από τους γεωτεχνικούς που 
διενεργούν την πραγματογνωμοσύνη πριν από την πλη¬ 
ρωμή της αμοιβής. Σε περίπτωση που η πραγματογνωμο¬ 
σύνη διενεργείται από ενώσεις - κοινοπραξίες ή από ΝΠΙΔ, 
στα οποία συμμετέχουν ή απασχολούνται με οποιαδήποτε 
σχέση εργασίας γεωτεχνικοί μέλη του ΓΕΩΤ.Ε.Ε., το ανωτέ¬ 
ρω ποσοστό καταβάλλεται από το νόμιμο εκπρόσωπο της 
ένωσης- κοινοπραξίας ή του ΝΠΙΔπριν από την πληρωμή 
της αμοιβής. 

6. Το ποσοστό δύο τοις εκατό (2%) υπέρ του ΓΕΩΤ.Ε.Ε. 
στις αμοιβές για μελέτες και επιβλέψεις από ιδιώτες μέλη 
του ΓΕΩΤ.Ε.Ε., εφόσον έχουν ανατεθεί σ' αυτούς από το 
Δημόσιο, ΝΠΔΔ ή ΝΠΙΔ, Οργανισμούς ή φυσικά πρόσωπα 
και αφορούν έργο γεωργικής, δασικής, κτηνοτροφικής, γε¬ 
ωλογικής, γεωτεχνικής, αλιευτικής ή περιβαλλοντικής χρη¬ 
σιμότητας (άρθρο 13 παρ. 1 περίπτ. ζ' του ν. 1474/1984), 
καταβάλλεται από τους γεωτεχνικούς που εκπονούν τις 
ανωτέρω μελέτες ή διενεργούν τις επιβλέψεις πριν από 
την πληρωμή της αμοιβής. Σε περίπτωση που οι μελέτες 
και επιβλέψεις διενεργούνται από ενώσεις - κοινοπραξίες 
ή από ΝΠΙΔ, στα οποία συμμετέχουν ή απασχολούνται 
με οποιαδήποτε σχέση εργασίας γεωτεχνικοί μέλη του 
ΓΕΩΤ.Ε.Ε., το ανωτέρω ποσοστό καταβάλλεται από το νό¬ 
μιμο εκπρόσωπο της ένωσης - κοινοπραξίας ή του ΝΠΙΔ 
πριν από την πληρωμή της αμοιβής. 

7. Το ποσοστό πέντε τοις εκατό (5%) υπέρ του ΓΕΩΤ.Ε.Ε. 
στις κάθε είδους πρόσθετες αμοιβές και αποζημιώσεις δη¬ 
μοσίων υπαλλήλων και υπαλλήλων ΝΠΔΔ και ΝΠΙΔ, μελών 
του ΓΕΩΤ.Ε.Ε., εκτός των μηνιαίων αποδοχών τους (άρθρο 
13 παρ. 1 περίπτ. η' του ν. 1474/1984), παρακρατείται υπο¬ 
χρεωτικά κατά την πληρωμή των ως άνω πρόσθετων αμοι¬ 
βών και αποζημιώσεων, ανεξάρτητα αν οι πρόσθετες αυτές 
αμοιβές και αποζημιώσεις υπόκεινται σε φορολόγηση ή 
αν εξαιρούνται από αυτήν. Για την απόδοση του ποσοστού 
αυτού στο ΓΕΩΤ.Ε.Ε., οι υπόχρεοι για την παρακράτησή του 
έχουν την υποχρέωση να καταβάλουν τα παρακρατηθέντα 
ποσά, εντός δεκαπέντε (15) ημερών από την ημέρα διε¬ 
νέργειας των εν λόγω παρακρατήσεων, σε οποιοδήποτε 
υποκατάστημα τηςΤράπεζας που έχει την ταμειακή διαχεί¬ 
ριση του ΓΕΩΤ.Ε.Ε., στο λογαριασμό που το ΓΕΩΤ.Ε.Ε. τηρεί 
στην Τράπεζα αυτή, συνοδευόμενα από κατάσταση, στην 
οποία αναγράφονται το ονοματεπώνυμο, το πατρώνυμο, ο 
αριθμός Μητρώου και η ειδικότητα-κλάδοςτου μέλουςτου 
ΓΕΩΤ.Ε.Ε. από το οποίο έγινε η παρακράτηση, το είδος και 
η ακριβής αιτιολογία του εσόδου, το οικονομικό έτος που 
αυτή αφορά και η ημερομηνία διενέργειας της παρακρά¬ 
τησης. Η παράλειψη διενέργειας της παρακράτησης αυτής 
δεν απαλλάσσει τους προαναφερόμενους γεωτεχνικούς 
από την υποχρέωση τους να καταβάλλουν στο ΓΕΩΤ.Ε.Ε. 
τα ποσά που έπρεπε να παρακρατηθούν. 

8. Τα ποσά που επιβάλλονται ως χρηματική ποινή στα 
μέλη του ΓΕΩΤ.Ε.Ε. (άρθρα 13 παρ. 1 περίπτ. γ' και 16 παρ. 
3 περίπτ. β' του ν. 1474/1984) καταβάλλονται εντός προ¬ 
θεσμίας ενός (1) μηνός από την κοινοποίηση της σχετικής 
πειθαρχικής απόφασης στον γεωτεχνικό που τιμωρείται. 
Σε περίπτωση ασκήσεως διοικητικής προσφυγής ή ενδί¬ 
κου βοηθήματος κατά της πειθαρχικής αυτής απόφασης 


αναστέλλεται η εκτέλεση της ποινής. Στην περίπτωση 
αυτή, τα σχετικά ποσά καταβάλλονται εντός προθεσμίας 
τριών (3) μηνών από την άπρακτη πάροδο της προθεσμίας 
προσβολής της απόφασης επί της διοικητικής προσφυγής 
ή από τότε που θα καταστεί τελεσίδικη η απόρριψη του 
ασκηθέντος ενδίκου βοηθήματος. 

9. Η είσπραξη των πόρων που αναφέρονται στις παρ. 
1,2, 3, 4, 5, 6 και 8 ενεργείται με την καταβολή τους σε 
οποιοδήποτε υποκατάστημα τηςΤράπεζας που έχει την 
ταμειακή διαχείριση του ΓΕΩΤ.Ε.Ε., στο λογαριασμό που 
το ΓΕΩΤ.Ε.Ε. τηρεί στην Τράπεζα αυτή. Αποδεικτικό της 
σχετικής πληρωμής, για τον οφειλέτη γεωτεχνικό ή για τον 
καταβάλλοντα υπέρ του οφειλέτη γεωτεχνικού, αποτελεί η 
απόδειξη που η Τράπεζα χορηγεί για την καταβολή αυτή, 
στην οποία αναγράφονται το ονοματεπώνυμο, το πατρώ¬ 
νυμο, ο αριθμός μητρώου και η ειδικότητα-κλάδος του 
μέλους του ΓΕΩΤ.Ε.Ε. από το οποίο ή υπέρ του οποίου έγινε 
η είσπραξη, το είδος και η ακριβής αιτιολογία του εσόδου, 
το οικονομικό έτος που αυτή αφορά και η ημερομηνία 
διενέργειάς της. 

10. Η καταβολή των χρηματικών ποσών που οφείλονται, 
σύμφωνα με τις παραγράφους 1,2,3 και 4, μπορεί να γί¬ 
νεται και στο Κατάστημα της έδρας του ΓΕΩΤ.Ε.Ε. ή στα 
Καταστήματα των Παραρτημάτων του. Στην περίπτωση 
αυτή εκδίδεται για κάθε καταβολή που πραγματοποιεί¬ 
ται η διπλότυπη απόδειξη είσπραξης που προβλέπεται 
στην παρ. 11, η οποία υπογράφεται από τον αρμόδιο για 
τη διενέργεια της είσπραξης υπάλληλο του Τμήματος Οι- 
κονομικού-Λογιστικού του ΓΕΩΤ.Ε.Ε. ή από υπαλλήλους 
που ορίζονται με τους αναπληρωτές τους με απόφαση 
του Δ.Σ. του ΓΕΩΤ.Ε.Ε. Στην απόδειξη αυτή αναγράφονται 
το ονοματεπώνυμο, το πατρώνυμο, ο αριθμός μητρώου 
και η ειδικότητα-κλάδος του μέλους του ΓΕΩΤ.Ε.Ε. από το 
οποίο ή υπέρ του οποίου έγινε η είσπραξη, το είδος και η 
ακριβής αιτιολογία του εσόδου, το οικονομικό έτος που 
αυτή αφορά και η ημερομηνία διενέργειάς της. Αν στα 
Παραρτήματα του ΓΕΩΤ.Ε.Ε. δεν υπηρετεί υπάλληλος ή 
αν αυτός που υπηρετεί κωλύεται κατά νόμο να εκτελέσει 
καθήκοντα εισπρακτικού οργάνου, είναι δυνατή η ανάθε¬ 
ση των καθηκόντων αυτών και σε μέλος της Διοικούσας 
Επιτροπής του οικείου Παραρτήματος, με απόφαση του 
Δ.Σ. του ΓΕΩΤ.Ε.Ε.. Όσοι ορίζονται ως εισπρακτικά όργανα 
υπέχουν τις υποχρεώσεις και τις ευθύνες των υπόλογων 
των ΝΠΔΔ, σύμφωνα με τις διατάξεις των άρθρων 32 και 
επόμενα του ν.δ. 496/1974 (Α' 204), όπως ισχύουν κάθε 
φορά. 

11. Οι κατά την παρ. 10 διπλότυπες αποδείξεις είσπρα¬ 
ξης είναι τομοδετημένες σε στελέχη (μπλοκ) ανά πενήντα 
(50). Με ευθύνη και μέριμνα του προϊσταμένου τουΤμήμα- 
τος Οικονομικού-Λογιστικού του ΓΕΩΤ.Ε.Ε., οι αποδείξεις 
που περιλαμβάνονται στα στελέχη αυτά αριθμούνται με 
έντυπη, ενιαία για το σύνολο των στελεχών και συνεχή 
κατά στέλεχος αρίθμηση κατ' έτος και θεωρούνται στην 
τελευταία σελίδα του κάθε στελέχους από τους προϊστα¬ 
μένους της Διεύθυνσης Διοίκησης Υπηρεσιών ΓΕΩΤ.Ε.Ε. 
και του Τμήματος Οικονομικού-Λογιστικού. Τα θεωρημένα 
στελέχη καταχωρούνται στο ειδικό βιβλίο κίνησης των 
στελεχών των αποδείξεων που προβλέπεται κατωτέρω. 
Ο προϊστάμενος του Τμήματος Οικονομικού-Λογιστικού 
που είναι υπεύθυνος και για τη φύλαξη των θεωρημένων 
ως άνω στελεχών αποδείξεων παραδίδει στη συνέχεια τα 

στελέχη αυτά, με απόδειξη παραλαβής, στα εισπρακτικά 
όργανα της παρ. 10. Για την καταγραφή και την παρακο¬ 
λούθηση της κίνησης των ανωτέρω στελεχών διπλοτύπων 
αποδείξεων είσπραξης τηρείται στοΤμήμα Οικονομικού- 
Λογιστικού ειδικό βιβλίο, θεωρημένο από τον Πρόεδρο 
του Δ.Σ. και τον Ταμία του ΓΕΩΤ.Ε.Ε. Στο βιβλίο αυτό κα¬ 
ταγράφεται αναλυτικά και κατά χρονολογική σειρά η κί¬ 
νηση των εν λόγω στελεχών αποδείξεων, σύμφωνα με τις 
διατάξεις της παρούσας παραγράφου και της παρ. 16. 

12. Τα εισπρακτικά όργανα της παρ. 10 καταθέτουν το 
συνολικό ποσό των εισπράξεών τους στο υποκατάστη¬ 
μα της Τράπεζας που έχει την ταμειακή διαχείριση του 
ΓΕΩΤ.Ε.Ε. της έδρας της Υπηρεσίας τους στο λογαριασμό 
που το ΓΕΩΤ.Ε.Ε. τηρεί στην Τράπεζα αυτή την πρώτη ημέ¬ 
ρα κάθε μήνα και, εφόσον αυτή είναι αργία ή άλλη εξαιρε¬ 
τέα ημέρα, την αμέσως επόμενη ημέρα. Για την κατάθεση 
αυτή συντάσσεται ανακεφαλαιωτική κατάσταση εισπράξε¬ 
ων στην οποία αναγράφονται το ονοματεπώνυμο, το πα¬ 
τρώνυμο, ο αριθμός μητρώου και η ειδικότητα-κλάδοςτου 
μέλους του ΓΕΩΤ.Ε.Ε. από το οποίο ή υπέρ του οποίου έγινε 
η είσπραξη, το είδος και η ακριβής αιτιολογία του εσόδου, 
το οικονομικό έτος που αυτή αφορά και ο αύξων αριθμός 
και η ημερομηνία έκδοσης του διπλοτύπου αποδείξεων 
είσπραξης. Η κατάσταση αυτή συντάσσεται σε τρία (3) αντί¬ 
γραφα, από τα οποία το πρώτο κατατίθεται στην Τράπεζα, 
το δεύτερο επισυνάπτεται στην απόδειξη κατάθεσης των 
εν λόγω εισπράξεων που εκδίδεται από την Τράπεζα και 
το τρίτο αποστέλλεται στο Τμήμα Οικονομικού-Λογιστικού 
του ΓΕΩΤ.Ε.Ε., το αργότερο εντός δεκαπέντε (15) ημερών 
από την κατάθεση, συνοδευόμενο από αντίγραφο της σχε¬ 
τικής απόδειξης κατάθεσης της Τράπεζας. 

13. Τα κατά τόπους υποκαταστήματα τηςΤράπεζας που 
έχει την ταμειακή διαχείριση του ΓΕΩΤ.Ε.Ε. αποστέλλουν, 
το αργότερο μέχρι το τέλος του πρώτου δεκαπενθημέ¬ 
ρου του επόμενου μήνα, όλα τα παραστατικά και δικαιο- 
λογητικά που αφορούν τις καταθέσεις των παρ. 9 και 12, 
όπως αποδείξεις και καταστάσεις, στο υποκατάστημα της 
Τράπεζας που έχει την ταμειακή διαχείριση του ΓΕΩΤ.Ε.Ε. 
στη Θεσσαλονίκη, το οποίο ασκεί την ταμειακή-χρηματι- 
κή διαχείριση του ΓΕΩΤ.Ε.Ε. και τηρεί τους λογαριασμούς 
διαχείρισης και καταθέσεών του. 

14. Το υποκατάστημα της Τράπεζας που έχει την ταμει¬ 
ακή διαχείριση του ΓΕΩΤ.Ε.Ε. στη Θεσσαλονίκη, σύμφωνα 
με την ισχύουσα κάθε φορά νομοθεσία, αποστέλλει στο 
τέλος κάθε μήνα στοΤμήμα Οικονομικού-Λογιστικού του 
ΓΕΩΤ.Ε.Ε., την ανακεφαλαιωτική μηνιαία κατάσταση κίνησης 
του τηρούμενου σ' αυτό λογαριασμού του ΓΕΩΤ.Ε.Ε. κατά 
τον προηγούμενο μήνα, η οποία συνοδεύεται από τα παρα¬ 
στατικά και δικαιολογητικά αφενός των παρ. 12 και 13 και 
αφετέρου από τις αποδείξεις των καταθέσεων που έγιναν 
στην Τράπεζα αυτή, σύμφωνα με τις διατάξεις της παρ. 9. 

15. Το Τμήμα Οικονομικού-Λογιστικού του ΓΕΩΤ.Ε.Ε., 
μετά την παραλαβή των στοιχείων της παρ. 14, ελέγχει 
την ακρίβεια της προαναφερόμενης ανακεφαλαιωτικής 
μηνιαίας κατάστασης κίνησης βάσει των στοιχείων των 
παρ. 9,10 και 12. Μετά τον έλεγχο αυτό το Τμήμα Οικο- 
νομικού-Λογιστικού του ΓΕΩΤ.Ε.Ε. πιστώνει τα μέλη του 
με τα χρηματικά ποσά που έχουν καταβληθεί σε σχέση 
με τις οικονομικές υποχρεώσεις τους προς το ΓΕΩΤ.Ε.Ε., 
σύμφωνα με τις διατάξεις των παρ. 1,2, 3,4, 5,6, 7 και 8 
του παρόντος. 


16. Τα εισπρακτικά όργανα του ΓΕΩΤ.Ε.Ε. υποχρεούνται 
να παραδίδουν, με απόδειξη παραλαβής, στο Τμήμα Οι- 
κονομικού-Λογιστικού του ΓΕΩΤ.Ε.Ε., εντός του πρώτου 
δεκαπενθημέρου κάθε οικονομικού έτους, τα στελέχη 
των διπλότυπων αποδείξεων είσπραξης που έχουν χρη¬ 
σιμοποιήσει κατά το προηγούμενο οικονομικό έτος, συνο- 
δευόμενα αφενός από ανακεφαλαιωτική κατάσταση των 
σχετικών εισπράξεων και αφετέρου από ανακεφαλαιωτική 
κατάσταση των καταθέσεων των εισπράξεων αυτών στην 
Τράπεζα που έχει την ταμειακή διαχείριση του ΓΕΩΤ.Ε.Ε. 

17. Τα στελέχη των διπλοτύπων αποδείξεων είσπραξης 
και οι προαναφερόμενες ανακεφαλαιωτικές καταστάσεις 
υποβάλλονται μαζί με τον απολογισμό του ΓΕΩΤ.Ε.Ε. στο 
Ελεγκτικό Συνέδριο για τον κατασταλτικό έλεγχο που δι- 
ενεργείται από αυτό. 

Άρθρο 3 

Βεβαίωση και αναγκαστική είσπραξη πόρων του 

ΓΕΩΤ.Ε.Ε. 

1. Με ευθύνη του προϊσταμένου του Τμήματος Οικονο- 
μικού-Λογιστικού του ΓΕΩΤ.Ε.Ε. τηρείται, θεωρημένο από 
τους προϊσταμένους της Διεύθυνσης Διοίκησης Υπηρεσι¬ 
ών ΓΕΩΤ.Ε.Ε. και του Τμήματος Οικονομικού-Λογιστικού, 
βιβλίο βεβαίωσης χρεών στο οποίο αναγράφονται οι ετή¬ 
σιες συνδρομές μελών, οι αμοιβές μελών για πραγματο¬ 
γνωμοσύνες, οι αμοιβές μελών για μελέτες και επιβλέψεις 
και οι επιβαλλόμενες στα μέλη χρηματικές ποινές. 

2. Με μέριμνα και ευθύνη του προϊσταμένου του Τμή¬ 
ματος Οικονομικού-Λογιστικού του ΓΕΩΤ.Ε.Ε. συντάσσεται 
μέσα στο πρώτο εξάμηνο κάθε έτους για τις οφειλές που 
γεννήθηκαν κατά το προηγούμενο έτος, κατάσταση μελών 
φερόμενων ως οφειλετών, βάσει των τηρούμενων και γνω- 
στοποιουμένων στο ΓΕΩΤ.Ε.Ε. στοιχείων για τα μέλη του. 

3. Στην κατάσταση μελών φερομένων ως οφειλετών 
αναγράφονται και μνημονεύονται τα ακόλουθα στοιχεία: 

α) Το ονοματεπώνυμο και το όνομα του πατέρα του μέ¬ 
λους που φέρεται ως οφειλέτης καθώς και ο κλάδος του 
ΓΕΩΤ.Ε.Ε. στον οποίο ανήκει. 

β) Το ποσό της οφειλής. 

γ) Το είδος της οφειλής και η αιτία της, με μνεία των 
στοιχείων και των εγγράφων που το αποδεικνύουν. 

δ) Το οικονομικό έτος ή η χρονολογία γέννησης της 
οφειλής κατά περίπτωση. 

Τα αποδεικτικά έγγραφα της παρούσας παραγράφου 
φυλάσσονται σε χωριστό για κάθε οφειλέτη φάκελο, με 
ευθύνη του προϊσταμένου του Τμήματος Οικονομικού- 
Λογιστικού του ΓΕΩΤ.Ε.Ε. και αποτελούν δεδομένα προ¬ 
σωπικού χαρακτήρα. 

4. Με ευθύνη του προϊσταμένου του Τμήματος Οικο- 
νομικού-Λογιστικού του ΓΕΩΤ.Ε.Ε., η κατάσταση μελών 
φερομένων ως οφειλετών, η οποία συνοδεύεται, εφόσον 
συντρέχει περίπτωση, από τα έγγραφα που αποδεικνύουν 
τις οφειλές, υποβάλλεται υπογεγραμμένη από τον ίδιο στο 
Δ.Σ. του ΓΕΩΤ.Ε.Ε. το αργότερο μέχρι το τέλος του προα- 
ναφερομένου εξαμήνου. 

5. Το Δ.Σ. του ΓΕΩΤ.Ε.Ε., εντός δύο (2) μηνών από την 
υποβολή σ' αυτό της κατάστασης μελών φερομένων ως 
οφειλετών, υποχρεούται, με απόφασή του, να εγκρίνει ή 
να μην εγκρίνει, μερικά ή ολικά, την ανωτέρω κατάστα¬ 
ση. Η κατάσταση μελών φερομένων ως οφειλετών, κατά 
το μέρος που εγκρίνεται, μετονομάζεται σε προσωρινή 
κατάσταση οφειλετών. 

6. Σε εκτέλεση της απόφασης του Δ.Σ. του ΓΕΩΤ.Ε.Ε. που 
λαμβάνεται σύμφωνα με την παρ. 5, ο προϊστάμενος του 
Τμήματος Οικονομικού-Λογιστικού του ΓΕΩΤ.Ε.Ε. εφαρμό¬ 
ζει τη διαδικασία του άρθρου 6 του ν. 2690/1999 (Α' 45). 
Η διαδικασία αυτή περατώνεται με τη σύνταξη εισήγησης 
από τον προϊστάμενο του Τμήματος Οικονομικού-Λογι- 
στικού του ΓΕΩΤ.Ε.Ε. για κάθε έναν από τους οφειλέτες, 
σύμφωνα με το πρώτο εδάφιο της παρ. 7, το αργότερο 
εντός ενός (1) έτους από τη λήψη της ανωτέρω απόφασης 
του Δ.Σ. του ΓΕΩΤ.Ε.Ε. 

7. Με ευθύνη του προϊσταμένου του Τμήματος Οικο- 
νομικού-Λογιστικού του ΓΕΩΤ.Ε.Ε. συντάσσονται και υπο¬ 
βάλλονται στο Δ.Σ. του ΓΕΩΤ.Ε.Ε. τμηματικές προσωρινές 
καταστάσεις οφειλετών ανάλογα με την πρόοδο της διαδι¬ 
κασίας της παρ. 6, οι οποίες καταρτίζονται βάσει των στοι¬ 
χείων των παρ. 5 και 6 και συνοδεύονται από εισήγηση του 
ίδιου προϊσταμένου, για κάθε έναν από τους οφειλέτες. Οι 
εν λόγω τμηματικές προσωρινές καταστάσεις οφειλετών 
υποβάλλονται στο Δ.Σ. του ΓΕΩΤ.Ε.Ε. ανά τρίμηνο κατά τον 
τρίτο (3ο), έκτο (6ο), ένατο (9ο), δωδέκατο (12ο) και δέκατο 
πέμπτο (15ο) μήνα από τη λήψη της απόφασης της παρ. 
5 και περιλαμβάνουν τους οφειλέτες για τους οποίους η 
διαδικασία της παρ. 6 έχει ολοκληρωθεί μέσα στο ίδιο ή 
στο αμέσως προηγούμενο τρίμηνο. 

8. Το Δ.Σ. του ΓΕΩΤ.Ε.Ε., εντός δύο (2) μηνών από την 
υποβολή σ' αυτό της τμηματικής προσωρινής κατάστασης 
οφειλετών, υποχρεούται, με ειδικά αιτιολογημένη απόφα¬ 
ση του, να κυρώσει ή να μην κυρώσει, μερικά ή ολικά, την 
κατάσταση αυτή, η οποία, κατά το μέρος που κυρώνεται, 
μετονομάζεται σε οριστική κατάσταση οφειλετών. Με την 
ίδια απόφαση εξουσιοδοτείται ο Πρόεδρος του Δ.Σ. και ο 
προϊστάμενοςτουΤμήματος Οικονομικού-Λογιστικού του 
ΓΕΩΤ.Ε.Ε. να ενεργήσουν τα νόμιμα για τη βεβαίωση και 
την αναγκαστική είσπραξη των οφειλών της οριστικής κα¬ 
τάστασης οφειλετών, σύμφωνα με την παρ. 2 του άρθρου 
13 του ν. 1474/1984. 

9. Βάσει της οριστικής κατάστασης οφειλετών της παρ. 8, 
βεβαιώνονται ως έσοδα του ΓΕΩΤ.Ε.Ε. στο οικείο βιβλίο της 
παρ. 1, τα χρέη όσων περιλαμβάνονται στην κατάσταση 
οφειλετών οι οποίοι εγγράφονται σ' αυτό ως οφειλέτες 
των εν λόγω χρεών, εντός δεκαπέντε (15) ημερών από την 
έκδοση της ανωτέρω κυρωτικής απόφασης του Δ.Σ. του 
ΓΕΩΤ.Ε.Ε. Η κατά τα ανωτέρω βεβαίωση ως εσόδου του 
ΓΕΩΤ.Ε.Ε. οποιουδήποτε χρέους οφειλέτη του παρόντος 
άρθρου, η οποία πραγματοποιείται με ορισμένο αύξοντα 
αριθμό στο οικείο βιβλίο και περιέχει, εκτός της μνείας 
της ημερομηνίας πραγματοποίησης της, τα στοιχεία της 
παρ. 3 και τα στοιχεία της κυρωτικής απόφασης της παρ. 
8, αποτελεί νόμιμο τίτλο για την αναγκαστική είσπραξη 
του εσόδου τούτου, σύμφωνα με τις διατάξεις του ΚΕΔΕ 
(ν.δ. 356/1974, Α' 90), όπως ισχύει κάθε φορά. 

10. Για την αναγκαστική είσπραξη των εσόδων του ΓΕ¬ 
ΩΤ.Ε.Ε. που βεβαιώθηκαν, σύμφωνα με την παρ. 9, ο προ¬ 
ϊστάμενος του Τμήματος Οικονομικού-Λογιστικού του 
ΓΕΩΤ.Ε.Ε. διαβιβάζει προς τις αρμόδιες Δ.Ο.Υ. τίτλους εί¬ 
σπραξης (χρηματικούς καταλόγους) και περιληπτικές κατα¬ 
στάσεις βεβαίωσης, επισυνάπτοντας απόφαση της παρ. 8. 


Στους τίτλους είσπραξης περιέχονται τα οριζόμενα στο 
άρθρο 55 του π.δ. 16/1989 (Α' 6) στοιχεία και επιπλέον 
αναγράφεται υποχρεωτικώς η ημερομηνία παραγραφής 
της απαίτησης. Η αναγκαστική είσπραξη ενεργείται σύμ¬ 
φωνα με τις διατάξεις του άρθρου 91 του ΚΕΔΕ, όπως κάθε 
φορά ισχύουν. 

Άρθρο 4 

Υποχρεώσεις τρίτων για την είσπραξη πόρων 

του ΓΕΩΤ.Ε.Ε. 

1. Οι δημόσιες αρχές, τα ΝΠΔΔ και ΝΠΙΔ, οι Οργανισμοί, 
οι επιχειρήσεις, τα εκπαιδευτικά ιδρύματα και τα φυσι¬ 
κά πρόσωπα που έχουν ως υπαλλήλους γεωτεχνικούς ή 
απασχολούν γεωτεχνικούς με οποιαδήποτε σχέση δημο¬ 
σίου ή ιδιωτικού δικαίου, είτε αναθέτουν σε γεωτεχνικούς 
πραγματογνωμοσύνες, μελέτες και επιβλέψεις ή εγκρίνουν 
στο πλαίσιο του δικαίου δημοσίων συμβάσεων εκτέλεσης 
έργων, παροχής υπηρεσιών και διενέργειας προμηθειών, 
την ανάθεση-σύναψη των δημοσίων αυτών συμβάσεων 
ή την πληρωμή των σχετικών αμοιβών των γεωτεχνικών, 
υποχρεούνται να παρέχουν στο ΓΕΩΤ.Ε.Ε. όλα τα απαραίτη¬ 
τα στοιχεία για την είσπραξη των πόρων του, εντός προθε¬ 
σμίας δύο (2) μηνών από την υποβολή σχετικού αιτήματος 
του ή από την κοινοποίηση έγγραφης όχλησής του. 

2. Η υποχρέωση παροχής των στοιχείων της παρ. 1 προς 
το ΓΕΩΤ.Ε.Ε. συνιστά εκπλήρωση νόμιμης υποχρέωσης, η 
οποία συνεπάγεται ευθύνη για την αποκατάσταση κάθε 
ζημίας που προκαλείται στο ΓΕΩΤ.Ε.Ε. εξαιτίας της μη εκ¬ 
πλήρωσής της. 

Άρθρο 5 

Καταργούμενες διατάξεις 

Από την έναρξη ισχύος του διατάγματος αυτού καταρ- 
γούνται τα άρθρα 1,2 και 3 του β.δ. 463/1972 «Περί του 
καθορισμού πόρων τινών του Γεωτεχνικού Επιμελητηρί¬ 
ου της Ελλάδος, του τρόπου εισπράξεως και βεβαιώσεως 
αυτών, των υποχρεώσεων των Δημοσίων αρχών Νομικών 
Π ροσώπων κ.λπ., δια την παροχήν στοιχείων προς είσπρα- 
ξιν πόρων αυτού και του τρόπου εκτελέσεως των δαπανών 
του Επιμελητηρίου» (Α' 137). 

Άρθρο 6 

Έναρξη ισχύος 

Η ισχύς του διατάγματος αυτού αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Αγροτικής Ανάπτυξης και Τροφίμων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Φεβρουάριου 2017 

